fi id fi fi en fi fi fi km fi fi fi fi fi fi fi fi fi fi fi fi fi fi fi fi fi km fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi cs fi fi fi fi fi fi fi fi fi fi fi de fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi es fi
Nyt ollaankin siinä vaiheessa, että aloitettiin rakennuslupahakemuksen täyttäminen. Meidän rakennuskunnassa on jo käytössä sähköinen luvanhakusysteemi, eli tässä tilanteessa hakija marssii osoitteeseen lupapiste.fi. Hakemusta voi aloittaa ja sitä mukaa täydentää kun saa liitteitä kasaan. Näin ensisilmäyksellä selkeältä vaikuttava systeemi, johon tunnistaudutaan verkkopankkitunnuksilla ja apuakin voi kysyä suoraan chatissa.
Rakennuspiirrustuksissa on vielä muutama kohta, joita tarkennetaan ennen hyväksymistä. Muistoja tässä vielä noista meidän aiemmista keittiönkulmapöytäpiirrusteluista. :)
at huhtikuuta 25, 2017 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsiomakotitalo, hirsitalo, lupapiste, omakotitalo, pohjapiirrustus, rakennuslupa, rakennusprojekti
Tähän väliin fiiliksiä maaliskuun puolivälissä pidetyiltä rakennusmessuilta Jyväskylän Paviljongista. Viime vuonna messut menikin talotoimittajien tiskejä kierrellessä, nyt kiinnosti eri jutut kuten talotekniikkapuoli. No pistäydyttiin toki Finnlamellin kojulla lyhyesti moikkaamassa Veijoa. :)
Ruukin uutuuskatto on Classic Silence, jossa pellin alla on ääntä vaimentavat huopalevyt, ja siksipä Silence on jonkun verran kalliimpi kuin tavalliset pellit. Varmaankin hyödyllinen joissain kohteissa, me nyt ei tarvita sellaista, kun eristeitä tulee paksulti ja muutenkin tykätään sateen ropinasta. Jännä uutuus on myös Ruukki Classic solar -lämpökatto, jossa aurinkokeräimet on sulautettu osaksi kattoa. Näin niinkuin jos uusi tekniikka kiinnostaa. Mietityttää vaan mitä sitten, kun aurinkokeräimet alkavat tulla tiensä päähän, meneekö koko katto vaihtoon? Tummanharmaaseen kattoon maastoutuu kyllä hyvin erillisetkin aurinkokeräimet. Meille tulee taloon maalämpö, ja aiotaan laittaa varaus aurinkokeräimille käyttöveden lämmitystä varten. Keräimet asennetaan heti jos budjetti sallii, tai lisätään joskus myöhemmin.
Seuraavaksi jututettiin Vallox ja Enervent -ilmanvaihtojärjestelmien ja kodin älyjärjestelmien esittelijöitä. Koneellinen ilmanvaihto vaatii kyllä tutustumista. Tavallaan tekisi mieli laittaa painovoimainen ilmanvaihto, mutta taitaa olla nykyään tehty niin vaikeaksi saada arvoja natsaamaan, että on oltava koneellinen ilmanvaihto. Enervent vaikuttaa tällä hetkellä sopivammalta, siinä on pyörivään massaan perustuva lämmöntalteenottojärjestelmä. Myyntipuheiden mukaan se siirtää myös osan ilmankosteudesta takaisin kiertoon.
Pönttöuunit on kyllä ikilemppareitani, niistä tulee lapsuus mieleen. Taloon ei pönttöuunia ole tulossa, sen sijaan Tiilerin takka sivulla olevalla leivinuunilla on aika vahvoilla. Olen miettinyt leinvinuunin tarpeellisuutta, näinköhän tulee karjalanpiirakoita paistettua, mutta ei sitä tiedä jos joskus mummoiässä innostuu. Pizza Margheritaa yritän ainakin paistaa kaukokaipuun vallassa, nyt ei taida ihan hetkeen olla varaa Italian reissuille lähteä. Mies kyllä ehdotti, että olisko palkinto rakennusurakan päättymisestä matka Toscanaan, mutta sinne nyt on aikaa, kun ei vielä olla alkua pidemmällä. Haudutusuunissa onnistuu siis nimensä mukaisesti alhaisemmalla lämpötilalla valmistettavat ruuat. Haudutusuuni lämpiää takan tulipesän voimalla, eikä sinne laiteta tulta. Vaaka on kallistumassa leivinuunin puoleen, tykätään kuitenkin kovasti ruuanlaitosta. Jos jollain on kokemuksia takka+leivinuuni tai takka+haudutusuuni yhdistelmästä, kertokaa ihmeessä!
Lopuksi etsittiin jäätelökioskia, jota ei tällä kertaa messuilla ollut, ja kysäistiin lähtötohinoissa Perustavalta tarjous betoniperustuksesta. Taidetaan tosin päätyä pistämään talkoot pystyyn ja tehdään harkkoperustus. Messuilta tarttui kotiinviemisiksi pari alustavaa tarjousta, neljä ilmapalloa ja nippu esitteitä. Paljon on kaikenlaisia valintoja kyllä tehtävänä kun rakentaa!
On tässä muitakin uutisia, ei sen suurempia, kun että käytiin allekirjoittamassa sopimus talotoimituksesta. Nyt sitten odotellaan piirrustuksia hyväksyttäviksi, mukaan Veijolta saatiin jo tällainen kunnon plakaatti työmaalle. Se meinasikin heti ovesta kävellessä tempautua tuulen mukaan, toivottavasti ei rakennusbudjetti meinaa karata käsistä samalla tavalla... Budjettia on kyllä koetettu laskeskella excellissä ja merkata ylös kaikki saadut tarjoukset ja selvitetyt hinnat.
at huhtikuuta 25, 2017 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: omakotitalo, rakennusmessut, rakennusprojekti, takka
Toisin sanoen sisustusta nykyisestä kodista. Seitsemän vuotta sitten rapsutettiin tapettia urakalla kattavan pintaremontin muodossa rivitaloasunnossamme. Niinpä seinien kittaus (tuskastuttavaa hommaa!), maalaus (tosi mukavaa), tapetointi (kieli keskellä suuta) ja parketin asennus (mies osaa tämän) ovat tuttua hommaa, ja nämä työt tehdään talossakin mahdollisimman pitkälle omin voimin. Niin ja tällä kertaahan onkin helpompaa, kun ei tarvitse entistä parkettia purkaa alta, eikä kolmea kerrosta tapettia rapsuttaa pois. :) Mutta työvaiheet ennen noita loppusilauksia onkin sitten vieraampia, joten paljon on opittavaa!
Sisustuksesta aatellaan, että mitäpä sitä hyvää vaihtamaan. Kun on viihtynyt näissä sävyissä, ei ole tarvetta muuttaa uuden kodin perustilmettä ja väripalettia. Ihan vitivalkoista ei kaivata, ja mustakaan ei kiinnosta. Sen sijaan lämmintä valkoista seiniin ja pari tehosteseinää, joissa mahdollisesti hillityt herraskartanotyyliset tapetit. Lastenhuoneisiin tulee enemmän väriä, lapset saa itse miettiä omien huoneitten sisustusta. Nyt on ehdotettu porkkanan ja mansikan väriä seinille, katsotaan vuoden päästä mitkä värit on pop. :) Muuten seinät saa olla aika hillittyjä, ettei väreihin kyllästy. Helpompaa kuitenkin vaihtaa verhoja ja sisustustyynyjä, kuin seiniä maalailla. Vaatehuone voisi myös olla väripilkku.
Lattiamateriaali on jo päätetty, sama Kährsin hyväksihavaittu tammiparketti kuin nykyisessä kodissa. Tulee kotoinen olokin varmasti, kun on tuttu lattia. Koivuparkettia harkittiin hetki, vaan kyllä tammen lämmin sävy ja tuntuma vie voiton. Koiran kynnen jäljet ja muut kolhutkin näkyy ihmeen vähän tammiparketissa. Ihan saman nimistä mallia Como ei Kährsiltä enää löytynyt, mutta lähes vastaavasta sai laskettua lattioille hinnat jo omaan budjettitaulukkoon. Ei ole kalleimmasta päästä, joten hinta laminaattiin verrattuna ei lopulta ole kovin suuri. Joku European Naturals Collectionista, oisko Verona tai Vienna lähimpänä. Keittiöönkin tulee parketti. Joku vuosi sittenhän keittiöihin näytettiin laitettavan aina laatat, mutta me halutaan puun lämpöä varpaiden alle kokatessakin.
Miettimistä silti riittää, kun uutta tekee. Erityisen innolla ja huolella suunnitellaan kylpytiloja. Innolla siksi, kun ei ole aiemmin suunniteltu ja huolella siksi, että kylppärin laatat on kyllä se kohta, mistä aikakausi helposti paljastuu. Vaaleanharmaa on voitolla lattialaattoihin, eteiseen suuria laattoja ja kylppäriin pienempiä. Kylppärin seiniin sitten varmaan laitetaan vaaleaa suurehkoa laattaa ja piristeeksi suihkuseinälle pari pystykoristeraitaa luonnonkivistä.
Sitä aikaa kun remontoitiin, oli just tullut markkinoille Tikkurilan maalaussabluunat. Sabluunaideaa voiskin toteuttaa vaikka lastenhuoneissa. Tässähän on nyt aikaa suunnitella omat sabloonat hauskoista aiheista.
at huhtikuuta 25, 2017 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: omakotitalo, rakennusprojekti, sisustaminen, tammiparketti
Seinä sinne, toinen tänne - pohjaratkaisun hiomista
Selailimme erilaisia pohjaratkaisuja läpi uudestaan ja uudestaan, kunnes vastaan tulla tupsahti Finnlamellin omakotitalojen luonnospankista Hirsikoti 156. Se tuntui heti sopivalta pohjalta! Pohjapiirrustusta on nyt muutaman kuukauden ajan vielä muokattu, piirros on ollut keittiön pöydän kulmalla. Siihen on aina ohimennen merkitty jotain ja lapsetkin on käyneet piirtämässä omat merkintänsä. Nyt talo on niin toiveidemme mukainen ja rakennuspiirrustukset tekeillä! Kriteerit talolle olivat ei liikaa neliöitä, mutta kuitenkin neljä huonetta: lapsille omat, päämakuuhuone ja työhuone. Vaatehuone haluttiin makuuhuoneen yhteyteen, tai minä lähinnä toivoin. :) Ekstrana pohjapiirroksessa on vaatehuoneesta pääsy kodinhoitohuoneeseen, sitä tuskin olisimme itse keksineet. Se vaikuttaa tosi näppärältä ratkaisulta.
Korkea olohuone ja takka keskellä taloa oli myös toiveina. Itse pidän tyylillisesti vanhasta arkkitehtuurista, pitsihuvilatunnelmasta ja sen sellaisesta, mies vähän modernimmastakin. Tässä jotenkin yhdistyy kummankin toiveet, talon julkisivulla on koristeellisempi ilme ja takasivulla modernimpi ilme. Kolmioseinän ikkunoiden mallia pyöriteltiin pitkään ja tuuletusikkunoiden paikkaa vekslattiin pariin otteeseen. Nyt alkaa olla ikkunanpaikatkin viilattu kohdilleen. Haluamme yksikerroksisen talon, niin tässä mallissa on mukavaa kun taloon tulee kuitenkin näennäisesti korkeutta koristeikkunan ja olohuoneen korkeiden ikkunoiden myötä. Omien toiveiden mukaisten muutosten tekeminen on hoitunut tosi jouhevasti ja kärsivällisesti Finnlamellin puolelta!
Sitten alkuperäiset kuvat talomallista Finnlamellin sivuilta, näitä siis on vielä tuunattu. Terassia on suurennettu ja taloa hieman venytetty, jotta huoneiden koko suurenee. Tekniseen tilaan mennään sisäkautta ja eteisestä on poistettu väliseinä. Myöhemmin tulossa kuvat muutosten jälkeen, stay tuned.
at huhtikuuta 25, 2017 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: Finnlamelli, pohjapiirrustus, pohjaratkaisu, rakennusprojekti
Tästäpä se alkaa! Niin blogin kirjoittaminen kuin muutenkin konkreettiset valmistelut uuden kotimme rakentamiseksi. ’Talokuumeen’ ensioireet taisi ilmetä parisen vuotta sitten, kun ystäväperheen omakotitalo valmistui. Sitä ennen meillä oli ennemminkin ajatuksena hankkia vanha remontoitava talo. Ruuhkavuosissa rämpivänä perheenä mietittiin, onko nyt oikea aika ryhtyä rakentamaan. Kun nykyisen kodin neliöt alkoivat tuntuvat ahtaalta, huomattiin pöydälle kasaantuvan talofirmojen esitteitä. Toiveet kodin mahdollisimman terveestä sisäilmasta ja ekologisesta rakentamisesta saivat hirsitalotoimittajien esitteet asettumaan pinon päällimmäisiksi. Tutustuminen muutamiin uusiin hirsitaloihin Jyväskylässä ja Finnlamellin esittelytaloon Alajärvellä vahvisti hirsitalon tuntuvan omalta jutulta! Nyt talomalli ja pohjaratkaisu on päätetty, ja elämääkin alettu järjestellä rakentamisen mukaan.
Kovin kiireisellä aikataululla ei aiota rakentaa, vaan rauhassa miettiä asiat loppuun asti ja tehdä paljon itse omien resurssien mukaan. Rakennuslupa lähtee pian hakuun ja metsän raivaus, pohjatyöt sekä perustus on tarkoitus tehdä kesän aikana. Hirsikehikon pystytystä on suunniteltu talvelle. Katsotaan milloin taloon sitten päästään muuttamaan, ehkä jouluksi 2018 tai seuraavaksi juhannukseksi :) Talonrakentamisen myötä jää samalla taakse yli 15 vuotta kaupunkielämää ja maaseutu kutsuu. Tontilla onkin käyty tasaisin väliajoin kävelemässä, fiilistelemässä ja suunnittelemassa. Tässä muutama kuva tulevasta talon paikasta. Tervetuloa seuraamaan taloprojektiamme!
at huhtikuuta 25, 2017 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: rakennusprojekti, rakentaminen, tontti
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
▼  huhtikuuta 2017 (5)
Ei merta edemmäs sisustusideoille
Seinä sinne, toinen tänne - pohjaratkaisun hiomista
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.